سالم الخيون
قيل عنه

نظم الشاعر الملا عبود الكرخي بتاريخ 4 حزيران 1925، قصائد شعبية بعنوان «الدر المخزون في مدح سالم الخيون»
فليحيا زعيم الحضر والبدوان
فليحيا الغضنفر (سالم الخيون)
عصا موسى النبي تلقف ما يفكون
خلد إله التاريخ أحسن الآثار
انتشرت بكل الملك والأقطار
فكككرك عالي، ذهنك قاطع ووقاد
منزه عن الغلطة ولا الك صداد
حيد من الأفاعي انفكت جم وجم
واللي شاجرك لا بد وأن يندم
أظهرت الصداقة للعراق وود
ومن طبع البشر لازم حسود وضد
من النيص الفهد والذيب يرتهبون
ولو خلق البار وفرص يفرون
حولك موج منايا وخوف
ألقيت الرعب يا ليثها بكل جوف
كلبك ما يخاف من المنايا وصار
ويذل من سطوتك طاغي والجبار
الباري وفقك وأعطاك هل الهام؟
ونادر بالنسبة توضع من الإسلام
كل الفخر صاير للعراقيين
بعد أن كانوا بشده وميئوسين
رحمه صاير لهم خلصوا من العار
كل الانتعاش وقدر بيهم صار
العراقيين شرط وواجب يزوروك
أنت لهم غالي الثمن ويلبسوك
أعداءك جسدهم يثبت ويرتاح
حيث عراكَنا فارس بليه سلاح
أنت كهف للمرعوب صرت اليوم
بظلك لا يذين ولا عليهم حوم
الك كل الفضل بالدر الفض بيه
أعني (سالم الخيون) عالي الشان
خزنه للعرب، داخلها در مخزون
ثابت صادق اللهجة، بطل يقظان
علومه بالمحيط انغز لها شنيار
وظهرت بالعراق اليوم بالميدان
شغلك ضابطه ومحكم على المعتاد
من كل الوجوه مهذب وخلصان
وبكلوب الأعادي غرزت فيها السم
بقرنين العدو غصبن تحط اعنان
وصرت للشعب ذروه وسور رجوه وسد
يصبح للرفيع. الواطي والكسلان
ومن الأسد انعم أفلا يذلون
طيور وتندهل، تسقط من الطيران
غيث ومن رواسي ما يمنعه روف
أعداك الكل منهم خجل وجلان
بس يخاف لا يدنى عليه العار
أشرف قدر، أبعد ذكر كل مجان
وبثيت المنافع على الخاص والعام
مثلك، لا وحق الأنزل القرآن
بوجودك عزمهم يقوى على الباقين
ازدادوا بالنشاط الشيبة وشبان
وبيهم روح حطيت ولهم سردار
في كل الدول ظاهر لهم برهان
وبعين الجبيرة لازم يشوفوك
تاج مرصع ومن أحسن التيجان
يمك تنخطف منهم تره الأرواح
يك اتجند، استفحل على العدوان
وللملهوف والمكطوع دايم دوم
أنت صرت له لعراكَنا سكان
الداعي ناظمه وشخصك الي معطيه
بمدحك قلمي يسري العنبر فيه
انفك ما يشمها للدنيه قط
عدوك يعترض واني أردّه بشرط
وبدين البدو احلف قسم بالعود
كَلْب الليث كَلبك من صخر جلمود
هنيئاً لك ويا رب الوطن (سالم)
حيث انك رجل فارس ذكي عالم
يشيخ اسلافها أنت الجبل اويت
عدلك شامل الدنيا بحيث ادعيت
احنه نفتخر بيكم على الاجناب
أنت (الأسدي) أطيب الأنساب
انتم عائلة أهل الفكر والشور
بيت المجد حاوين الشرف من دور
من جدك (حبيب ابن مظاهر) ارث
ذاك (العلم دار) بكربلا وبحث
ومنه ينتشر ياقوت والمرجان
شبه طير السعد فوك المناصب حط
حيث انك رجل مشغوف بالأوطان
ما غيره وازيده بعزة المعبود
لو صار الحرب واصطفت الشجعان
حزت المرتبة، من كل أذى سالم
حاشا أيزل منك قدم عالبهتان
كل مرعوب والطاغي عليه آسيت
بالمرتع معاً يسرح الذيب وضان
نحاورهم بكل طيبة ومن كل باب
يشهد بيك وبفضلك الإنس والجان
منكم ياخذوه ويمسكون الطور
(حوه وآدم) انتم عمدة الشجعان
استارثت الثابت وبالسياسة تيث
قومه بنصر ابن بنت النبي العدنان
كما كتب الشاعر مجيد جاسم الخيون قصيدة «يا هور الجبايش»:
يا هور الجبايش لا تسد الشط
يا مجمن سمج ريجان يتلعبط
يبو العكَيد.. يالشبعت طير البط
براهينك على المحداد تشبع غط
...
يدهله وطين.. فوك الطين ومسدي
حشيش أخضر على الصوبين والبردي
اشحلات الصيد بيك، ودفعة المردي!
حلوه شيله الفاله، لبو سراج الشعل لاله
صايود الدست ودراغه يبراله...
يطرب لو سمع فحل الجمس ينحط
يا هور الجبايش لا تسد الشط.. أكَلك لا تسد الشط
انبت بس على الصوبين خلي شطك بزوده
خلي نبت الكعيبه على سطح الماي موجوده
خلي الكاط المفيح الجاري يلعب بعوده
بالك تدش بغواره
جبير وصعب معباره
نبت ما ينبت بداره!
يشعله ايظل على الصوبين يتخبط
يا هور الجبايش لا تسد الشط... أكَلك لا تسد الشط
يا هور الجبايش هيلك وفنك
تجاوبني الحقيقة من ارد انشدنك: انشدك:
وين اهالينه.. مضايفنه ومبانينه؟
جبح يا هور ناسينه..؟!
ولا جنه تزاركنه بكصب هورك
ولا جنه ركبنه بصدر ماطورك
ولا تذكر الكسريه ولا تذكر رمي طيورك!!
نسيت أيام المزبد.. نسيت الشص...
نسيت طيور الوريده شحم بالموسم امكَلص
حسافه اشلون تنسانه وتجافينه!
ولا تذكر بنينه اكناع، ما تذكر محارينه
ولا تذكر جباشتنه، نسيت البردي المصفط؟!
يا هور الجبايش لا تسد الشط.. اكلكَ لا تسد الشط
يا هور الجبايش.. يا جثير البك
يا مجمن حيايه افات تمزركَك
على ركمه مشاحيفك سمج بالنار يتعلك
يا ما كصة الكَطان طكَهه امعيدي بالمطرك
حلال بريعه المشحرة بنى الهور من ينشك
ما تننسه رفيف الكصب لمن يدحح المشحوف
روحي أطوف يا هور الجبايش بيك روحي اطوف
بالخريط الأصفر بالكصب مصفوف
برشيح الماي فوك الكَصب لو نكَط
يا هور الجبايش لا تسد الشط أكَلك.. لا تسد الشط